ล็อกออน สตราทอส (นีล ดีแลนดี้)

**ล็อกออน สตราทอส** (อังกฤษ: Lockon Stratos, ญี่ปุ่น: ロックオン・ストラトス, โรมาจิ: *Rokkuon Sutoratosu*) ชื่อจริงของเขาคือ **"นีล ดีแลนดี้"** (อังกฤษ: Neil Dylandy, ญี่ปุ่น: ニール・ディランディ, โรมาจิ: *Nīru Dirandi*) เป็นกันดั้มไมสเตอร์ของเซเลสเชียลบีอิ้งและเป็นหนึ่งในตัวละครหลักในโมบิลสูทกันดั้มดับเบิ้ลโอ เขาเป็นนักบินของ GN-002 กันดั้มดิวนาเมส หลังที่เขาเสียชีวิต ไลล์ ดีแลนดี้ น้องชายฝาแฝดของเขายังคงสืบทอดตำแหน่งของเขาในฐานะล็อคออน สตราทอสคนต่อไป

## บุคลิกและตัวละคร

ล็อกออนเป็นคนที่มีนิสัยชิลๆ เขาเป็นคนจิตใจดีและไม่เคยตัดสินคนอื่นๆจากความผิดพลาดในอดีต ใส่ใจความรู้สึกของคนอื่นเสมอและอยู่เคียงข้างพวกเขาเวลาที่เป็นทุกข์ แม้เขาจะบอกว่าเขาใจดีกับแค่สาวๆเท่านั้น แต่เห็นได้ชัดว่าความอ่อนโยนของเขารวมไปถึงคนรอบข้าง เขายังมีฮาโร่สีส้มซึ่งเป็นคู่หูที่ติดตัวไปด้วยทุกครั้ง

แม้ว่าล็อคออนจะอ่อนโยนและมีน้ำใจ แต่เขาก็มีด้านมืดอยู่เช่นกัน เมื่อต้องต่อกรกับผู้ก่อการร้าย ล็อคออนจะมีท่าทีเปลี่ยนไปอย่างเห็นได้ชัด กลายเป็นคนที่ไร้ความปราณี เพราะในสมัยเมื่อเขายังเด็ก เขาได้เสียพ่อแม่และน้องสาวไปจากเหตุการณ์ก่อการร้ายระเบิดพลีชีพของกลุ่ม KPSA เขาจึงเกลียดชังผู้ก่อการร้ายอย่างมากกว่าสิ่งอื่นใดในโลก ในขณะที่เขาต้องการที่จะเปลี่ยนโลกให้ดีขึ้น เขาก็ยังยึดติดกับอดีตและต้องการที่จะล้างแค้นให้กับครอบครัวของ ทำให้สุดท้ายก็ต้องจบชีวิตลงเพราะถูกความแค้นครอบงำ

ล็อคออนเป็นหนึ่งในกันดั้มไมสเตอร์ที่ได้รับมอบหมายให้ดำเนินการแทรกแซงของเซเลสเชียลบีอิ้ง เนื่องจากเขาสามารถเข้ากับคนอื่นได้ง่าย เขาจึงกลายเป็นเหมือนกับหัวหน้าทีมของเหล่าไมสเตอร์ไปโดยปริยาย ในการปฏิบัติภารกิจ ล็อคออนมักได้จับคู่กับเซ็ตสึนะ เอฟ เซย์เอย์เป็นส่วนใหญ่ ในขณะที่เซ็ตสึนะนั้นปิดกั้นซะจนล็อกออนไม่สามารถเข้าถึงได้ ระหว่างการต่อสู้กับทีมทรินิตี้ เขาได้ทราบความจริงว่าเซ็ตสึนะเคยเป็นส่วนหนึ่งของกลุ่มก่อการร้าย KPSA ที่ทำให้ครอบครัวของเขาต้องตาย แต่ก็เลือกที่จะให้อภัยเขาเมื่อเห็นว่า เซ็ตสึนะอุทิศตนเพื่อเปลี่ยนแปลงโลกมากแค่ไหน ล็อกออนยังเป็นเพื่อนกับทีเอเรีย เออร์เด้และสอนเขาถึงความหมายของเป็นมนุษย์ ระหว่างปฏิบัติการฟอลเลนแองเจิ้ลของกองกำลังสหประชาชาติ ล็อกออนได้รับบาดเจ็บสาหัสจากการช่วยชีวิตทีเอเรีย ทีเอเรียรู้สึกผิดเกี่ยวกับสิ่งที่เกิดขึ้นและคิดว่าตัวเองหมดคุณสมบัติในการเป็นกันดั้มไมสเตอร์ แต่ล็อกออนก็เข้ามาปัดความคิดนั้นออกไปและบอกให้ทีเอเรียต่อสู้เพื่อสิ่งที่เขาเชื่อต่อไป

หลังจากได้รู้ว่าอดีตผู้นำของ KPSA อาลี อัล ซาซีส์มีส่วนร่วมกับปฏิบัติการของกองกำลังสหประชาชาติ ล็อกออนได้ตัดสินใจออกไปต่อสู้ทั้งๆที่ร่างกายยังบาดเจ็บ แม้ว่าอาลีจะสามารถทำลายดิวนาเมสได้สำเร็จ แต่ก็ไม่ได้หยุดล็อกออนจากการต่อสู้ได้ ในที่สุดล็อคออนก็ทำลายโมบิลสูทของอาลี แต่อาวุธที่เขาใช้นั้นก็เกิดระเบิด ก่อนตาย เขายอมรับความผิดที่ยึดติดกับอดีตและไม่ยอมปล่อยวางความแค้น เขาส่งต่อความปรารถนาที่จะเปลี่ยนแปลงเพื่อโลกให้กับเซ็ตสึนะ ให้เขาที่ไม่สามารถเปลี่ยนได้

แม้จะไม่ได้สมบูรณ์แบบไปทุกด้าน แต่ล็อกออนก็เป็นแรงบันดาลใจให้ลูกเรือปโตเลมีแลจดะจำเขาในฐานะสหายอันเป็นที่รัก ล็อคออนต่อสู้เพื่อที่จะได้ไม่ต้องมีใครโดยเฉพาะอย่างยิ่งน้องชายของเขา ที่จะต้องเผชิญกับโศกนาฏกรรมและความเศร้าโศกแบบเดียวกันกับที่เขาอีก

## ทักษะและความสามารถ

ล็อคออนมีทักษะในการแม่นปืนที่ยอดเยี่ยมและมีความรู้ความชำนาญเรื่องปืนที่หลากหลาย เขามีความรู้เกี่ยวกับกลยุทธ์ในการอำพรางตัวและมีความเข้าใจเกี่ยวกับฟิสิกส์ของวิถีกระสุนอย่างถ่องแท้ ก่อนที่จะมาเป็นกันดั้มไมสเตอร์ เขาเป็นที่รู้จักในวงกว้างในฐานะนักกีฬาแม่นปืน ตามที่ระบุไว้ในฉบับนิยาย ล็อคออนได้คะแนนความแม่นยำ 90% หรือมากกว่าเสมอในการฝึกแบบซิมูเลชั่น ล็อคออนยังเป็นหนึ่งในที่ปรึกษาระหว่างการสร้างและปรับแต่ง GN-002 กันดั้มดิวนาเมส ข้อมูลการต่อสู้ของเขานำไปสู่การพัฒนา GN-006 เครูดิมกันดั้ม

## หุ่นที่เคยขับ

* GN-002 กันดั้มดิวนาเมส
	+ GN-002/DG014 กันดั้มดิวนาเมสตอร์ปีโด
	+ GN-002+GNR-001D GN อาร์เมอร์ไทป์-D

## เกร็ดความรู้

* ชื่อ **Neil** เป็นชื่อของผู้ชายชาวไอริชซึ่งอาจมาจากคำที่มีความหมายว่า "เมฆ, หลงใหล, ชัยชนะ, เกียรติยศ" หรือ "แชมป์"

* โค้ดเนม "**Lock on Stratos**" มาจากความสามารถของเขาในการเล็งเป้าจากพื้นโลกถึงชั้นบรรยากาศ

* ชื่อพ่อแม่ของล็อกออนนั้นถูกเปิดเผยในตอนสุดท้ายของซีซั่น 2 โดยสลักไว้บนหลุมศพที่ล็อกออน (ไลล์) ไปเยี่ยมในช่วงท้ายของตอน

* ผลงานที่เป็นที่รู้จักอื่นๆ ของชินอิจิโร่ มิกิ ผู้ให้เสียงพากย์ล็อกออน สตราทอส ได้แก่
	+ **ทาคุมิ ฟูจิวาระ** จากนักซิ่งดริฟท์สายฟ้า
	+ **รอย มัสแตง** จากแขนกลคนแปรธาตุ
	+ **โคจิโร่, ลิซาร์ด้อน** จากซีรี่ส์โปเกม่อน
	+ **อุราฮาร่า คิสึเกะ** จากบลีช เทพมรณะ
	+ **เซอร์ไนท์อาย** จากมายฮีโร่อคาเดเมีย

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)